b'\n_START_ARTICLE_\nBorisas Melnikas\n_START_SECTION_\nBiografija\n_START_PARAGRAPH_\nBrolis Leonidas Melnikas. 1973 m. baig\xc4\x97 Vilniaus in\xc5\xbeinerinio statybos instituto Statybos ekonomikos ir organizavimo, 1980 m. \xe2\x80\x93 Pramonin\xc4\x97s ir civilin\xc4\x97s statybos fakultet\xc4\x85, 1973 m. \xe2\x80\x93 dar ir Lietuvos konservatorijos O. \xc5\xa0teinberg fortepijono klas\xc4\x99. 1973\xe2\x80\x931976 m. Leningrado in\xc5\xbeinerinio statybos instituto aspirantas. 1979 m. Sergo Ord\xc5\xbeonikidz\xc4\x97s valdymo institute Maskvoje apgyn\xc4\x97 disertacij\xc4\x85, ekonomikos moksl\xc5\xb3 kandidatas. 1988 m. Leningrado N. Voznesenskio finans\xc5\xb3 ir ekonomikos institute apgyn\xc4\x97 disertacij\xc4\x85, ekonomikos moksl\xc5\xb3 daktaras._NEWLINE_1977\xe2\x80\x931982 m. Liaudies \xc5\xabkio planavimo ir ekonomikos mokslo turim\xc5\xb3 instituto vyresnysis mokslo darbuotojas. 1982\xe2\x80\x931990 m. Liaudies \xc5\xabkio specialist\xc5\xb3 tobulinimosi instituto (1988\xe2\x80\x931990 m. Liaudies \xc5\xabkio vadovaujan\xc4\x8di\xc5\xb3j\xc5\xb3 darbuotoj\xc5\xb3 ir specialist\xc5\xb3 kvalifikacijos k\xc4\x97limo institutas) d\xc4\x97stytojas, 1984 m. docentas, 1988\xe2\x80\x931990 m. Valdymo katedros ved\xc4\x97jas, 1990 m. direktorius. 1990\xe2\x80\x931992 m. Lietuvos vadybos akademijos rektorius. Nuo 1992 m. Vilniaus in\xc5\xbeinerinio statybos instituto (dab. Vilniaus Gedimino technikos universitetas) d\xc4\x97stytojas, 1992\xe2\x80\x932001 m. Vadybos katedros, nuo 2001 m. Tarptautin\xc4\x97s ekonomikos ir vadybos katedros ved\xc4\x97jas; nuo 1990 m. profesorius. Nuo 1993 m. kviestinis profesorius Lietuvos ir u\xc5\xbesienio universitetuose._NEWLINE_Nuo 1999 m. Tarptautin\xc4\x97s informacijos akademijos, nuo 2002 m. Tarptautin\xc4\x97s organizavimo ir valdymo moksl\xc5\xb3 akademijos narys. Nuo 2002 m. \xc5\xbeurnalo \xe2\x80\x9eVie\xc5\xa1asis administravimas\xe2\x80\x9c vyr. redaktorius.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 pagrindin\xc4\x97s sritys: tarptautin\xc4\x97 ekonomika ir vadyba, vie\xc5\xa1oji ir verslo vadyba, inovacijos, rinkodara, globalizacija, socialin\xc4\x97s ekonomin\xc4\x97s transformacijos, kult\xc5\xabros ir meno raida. Paskelb\xc4\x97 daugiau kaip 400 mokslini\xc5\xb3 straipsni\xc5\xb3, 30 knyg\xc5\xb3 ir kit\xc5\xb3 mokslini\xc5\xb3 bei metodini\xc5\xb3 leidini\xc5\xb3.'